# ΑΝΑΚΟΙΝΩΣΗ

Το Ινστιτούτο Εργασίας της Γ.Σ.Ε.Ε. Βορείου Αιγαίου και το Εργατικό Κέντρο Χίου, σε μια προσπάθεια ανταπόκρισης στην ανάγκη Πληροφόρησης και Συμβουλευτικής Εργαζομένων και Ανέργων, η οποία εντείνεται σε μεγάλο βαθμό από τις πρόσφατες νομοθετικές εξελίξεις, διοργανώνουν στο Εργατικό Κέντρο Χίου τις παρακάτω δράσεις:

1. Δευτέρα 4 Ιουνίου 2018 και ώρα 18:30, Εκδήλωση Νομικής πληροφόρησης με θέμα τις **Νέες εξελίξεις στο Ασφαλιστικό Σύστημα και τις Εργασιακές Σχέσεις**
2. Τρίτη 5 Ιουνίου 2018 ώρες 11.00 – 16.00, Εκδήλωση Δια Ζώσης Πληροφόρησης, όπου θα παρέχονται Δωρεάν Υπηρεσίες Νομικής Πληροφόρησης.

Νομικοί του ΙΝ.Ε. / Γ.Σ.Ε.Ε. θα απαντούν σε ερωτήματα και προβληματισμούς σχετικά με:

Α. το Κοινωνικοασφαλιστικό Σύστημα ασφαλισμένων όλων των ταμείων (ΙΚΑ, ΔΗΜΟΣΙΟ, ΟΑΕΕ, κ.α.) – (θεμελίωση συνταξιοδοτικού δικαιώματος, συντάξεις χηρείας, συντάξεις αναπηρίας, πλήρεις και μειωμένες συντάξεις, απασχόληση συνταξιούχων κλπ) και

Β. Τα Εργασιακά Δικαιώματα (συμβάσεις, αποδοχές, άδειες κλπ. Εξαρτημένης εργασίας Ι.Δ.).

Για την διευκόλυνση της διαδικασίας καταγραφής των ερωτημάτων νομικής πληροφόρησης που αφορούν σε συνταξιοδοτικά θέματα, οι συμμετέχοντες θα πρέπει να διαθέτουν σαφή στοιχεία σχετικά με:

1. Τον συνολικό αριθμό ενσήμων
2. Την ημερομηνία έναρξης ασφάλισης
3. Το είδος ενσήμων (μικτά-απλά-βαρέα)

Για οποιαδήποτε πληροφορία, μπορείτε να απευθύνεστε στο ΙΝ.Ε. / Γ.Σ.Ε.Ε. Βορείου Αιγαίου (Μαρτύρων 2, Χίος, τηλ. 22710 23550

Πρόσωπα επαφής: Σταματία Πολίτη, Παντελής Μωυσάκης

|  |  |
| --- | --- |
| **Για το ΙΝΕ/ΓΣΕΕ Βορείου Αιγαίου**  **Ο Πρόεδρος**  Ιωάννης Κρεατσούλας | **Για το Εργατικό Κέντρο Χίου**  **Ο Πρόεδρος**  Κωνσταντίνος Λίνας |

Η παρούσα πρωτοβουλία οργανώνεται στο πλαίσιο του Υποέργου 2 Λειτουργία των εξ αποστάσεως και δια ζώσης υπηρεσιών νομικής και επαγγελματικής πληροφόρησης και συμβουλευτικής των μονάδων παροχής υπηρεσιών καθώς και πληροφόρησης και συμβουλευτικής ανέργων των εξειδικευμένων κέντρων προώθησης της Απασχόλησης στον άξονα των περιφερειών μετάβασης - ΜΕΤ της Πράξης «Εξ αποστάσεως και δια ζώσης υπηρεσίες Πληροφόρησης και Συμβουλευτικής Υποστήριξης και Ενδυνάμωσης Εργαζομένων και Ανέργων»